Hanna Risku

Hanna Risku (imwielda fis-27 ta’ April 1967 f’Mikkeli fil-Finlandja) hija professur tal-Istudji tat-Traduzzjoni. Hija l-Kap tal-Grupp tar-Riċerka Soċjokonjittiv tal-Istudji tat-Traduzzjoni (sociotrans) fl-Università ta’ Vjenna fl-Awstrija. L-oqsma tar-riċerka tagħha jinkludu t-traduzzjoni, il-konjizzjoni sitwata, l-etnografija, il-post tax-xogħol, u r-riċerka tan-netwerk fit-traduzzjoni u l-espert tat-traduzzjoni. Qabel ħidmietha fi Vjenna, kienet Professur tal-Istudji tat-Traduzzjoni fl-Università ta’ Graz, Professur tax-Xjenza Konjittiva Applikata u l-Komunikazzjoni Teknika, Kap tad-Dipartiment għall-Għarfien u l-Immaniġjar tal-Komunikazzjoni u Viċi Rettur tal-Università ta’ Danube Krems, Professur fuq bażi temporanja fl-Università ta’ Aarhus fid-Danimarka, u lettriċi f’universitajiet differenti fl-Awstrija, fil-Finlandja u fl-Iżvezja. 

Risku serviet bħala koeditriċi ta’ Fachsprache – International Journal of Specialized Communication u president għall-organizzazzjoni ġenerali Ewropej tal-komunikazzjoni teknika – TCeurope. Fl-2010, ingħatat il-Premju TCeurope għas-Servizzi tal-Komunikazzjoni Teknika fl-Ewropa. Fl-2016 ġiet mistiedna fl-Akkademja għax-Xjenzi Finlandiża. Hija membru tal-EST, tat-tekom, u tan-netwerk internazzjonali - Traduzzjoni, Riċerka, Empiriċiżmu, Konjizzjoni (TREC). 

Fl-2023 kienet il-professur ewlieni taċ-(CETRA), skola tas-Sajf għar-Riċerka fl-Istudji tat-Traduzzjoni.  

 Edukazzjoni 
Hanna Risku temmet l-istudji fil-livell postsekondarju fl-1986. Hi studjat it-traduzzjoni u l-interpretar: il-Ġermaniż u l-Ingliż fl-Istitut tal-Istudji tat-Traduzzjoni fl-Università ta’ Tampere. Fl-1996 lestiet it-teżi fl-Università ta’ Vjenna u rċeviet il-“Habilitation” fl-2003 fix-"Xjenza tat-Traduzzjoni" fil-Fakultà tax-Xjenzi Kulturali u L-Umanitajiet f’din l-università. 

Il-Finlandiż huwa l-ilsien nattiv tagħha u taħdem bil-Ġermaniż u l-Ingliż. Hi taf sew ukoll l-Iżvediż u għandha livell bażiku tal-Franċiż u l-Estonjan.

 Proġetti tar-Riċerka 
Risku kienet parti minn diversi proġetti f’oqsma tal-konjizzjoni, tat-traduzzjoni, tal-kompetenza tat-tradutturi, tad-dokumentazzjoni teknika, tal-immaniġjar tal-informazzjoni u l-proġetti fil-proċess tat-traduzzjoni. Dawn jinkludu l-proġetti "ViADUKT – Comprehensible Information Design for Corporate Communication Technology” u l-proġett "Translation management: a follow-up study", li investiga l-irwoli, il-ħiliet u l-koordinazzjoni tax-xogħol tal-maniġers tat-traduzzjoni u ħares lejn it-tibdil fil-mod ta’ kif jaħdmu fl-aġenziji tat-traduzzjoni. 

Mill-2014 sal-2017, hi rċeviet fondi mill-Fond Awstrijakk għax-Xjenza (FWF), għall-proġett tat-traduzzjoni "Extended translation: Socio-cognitive translation processes in the workplace".

Risku qed tmexxi l-proġett Retrex: Rethinking translation expertise: a workplace study, li jiffoka fuq l-għarfien espert tat-traduzzjoni jew il-kompetenza f’ambjent tax-xogħol awtentiku.

 Pubblikazzjonijiet 
Dawn huma biss ftit mix-xogħlijiet ta' Risku. 
 Translatorische Kompetenz: Kognitive Grundlagen des Übersetzens als Expertentätigkeit. Stauffenburg, Tübingen, 1998.
 Interkulturelle Fachkommunikation als kooperative Textgestaltung. Habilitation thesis. Faculty of Humanities and Cultural Studies, University of Vienna, 2002.
 Translation management. Intercultural specialized communication in the information age. Narr, Tübingen, 2016. 
Apparti l-monografi, Risku kitbet għadd ta’ artikli xjentifiċi għall-ġurnali, għall-antoloġiji u anke tal-kritika. Hi editjat dawn ix-xogħlijiet ukoll: 

 Risku, H. & Peschl, M. F. (eds.) 2010. Kognition und Technologie im kooperativen Lernen: Vom Wissenstransfer zur Knowledge Creation. Göttingen: Vienna University Press. 
 Risku, H., Windhager, F., Mayr, E. & Smuc, M. 2011. An Extended Model of Knowledge Communication: The Situational View of Dealing with Asymmetries. In: Fachsprache: International Journal of Specialized Communication. pp.168-186. 
 Risku, H. 2012. The Ecyclopedia of Applied Linguistics. Chapelle, C. A. (ed.) Oxford, UK: Wiley-Blackwell, p.675-684.
 Risku, H., Rogl, R., Milosevic, J. 2017. Translation Practice in the Field: Current Research on Socio-Cognitive Processes. In: Special Issue of Translation Spaces 6, 1, p. 3-26

 Referenzi 


Kategorija:Tradutturi
Kategorija:Nies Finlandiżi
Kategorija:Twieldu fl-1967